
פרוטוקול מס' 54

מישיבת ועדת החינוך, התרבות והספורט

יום רביעי, ו' באלול התשס"ו (30 באוגוסט, 2006), שעה 11:30 
סדר היום:  
תשלומי הורים

נכחו:

חברי הוועדה:

מיכאל מלכיאור – היו"ר   

זבולון אורלב

אלחנן גלזר

משה גפני

ג'מאל זחאלקה

אביגדור יצחקי

מיכאל נודלמן

אפריים סנה

גדעון סער

יוסף שגל

מוזמנים:

שרי בן לולו-יאיר –  לשכת הדובר, משרד החינוך

ד"ר חגית מאיר – מפקחת מתאמת מינהל, משרד החינוך

משה שגיא – מנהל אגף בכיר לכלכלה ותקציבים, משרד החינוך

עו"ד דורית מורג – יועמ"ש, משרד החינוך

ד"ר תרצה רמון – בריאות השן, משרד הבריאות

רן ארז – ארגון המורים

איתן ויינרייך – יושב-ראש, ארגון ההורים הארצי

אתי בנימין – יו"ר ארגון הורים בירושלים, ארגון ההורים הארצי

ישראל פנחס – ארגון ההורים הארצי

אילן בהירי – הסתדרות המורים

זאב דורות – הסתדרות המורים

עדנה רודינג – יועצת חינוך, מרכז השלטון המקומי

רעיה בירן – העמותה לקידום ויישום יום חינוך ארוך

סמי לוי – מנכ"ל תיאטרון ארצי לנוער, 

הרב שלמה קרלנשטיין – הסתדרות מורי אגודת ישראל בא"י

שוש ברנר – מנהלת סל תרבות של העיר ירושלים

אלון ספן – מנכ"ל, תיאטרון אורנה פורת

יעקב פיק – תיאטרון אורנה פורת

הרב אברהם לייזרזון – יושב-ראש, מרכז החינוך העצמאי

אילן שדה – ראש המועצה האזורית מנשה, מרכז המועצות האזוריות

מירה קרני – המועצה לשלום הילד

מנהלת הוועדה:
יהודית גידלי

ייעוץ משפטי:
מירב ישראלי

רשמה וערכה:
יונה רייטמן – חבר המתרגמים בע"מ

תשלומי הורים

היו"ר מיכאל מלכיאור:

רבותיי, היו לנו דיונים לאורך ולרוחב, לגבי נושא של תשלומי הורים. כבר דנו בכל השיקולים וכו'. שנת הלימודים מתחילה ביום ראשון וצריכים להגיע להכרעה. היה לי משא ומתן אינטנסיבי עם האוצר ושלא כל-כך רצו לתת עוד כסף, עכשיו אפשר להגיד שזה בגלל המלחמה. אז אמנם זאת היתה אותה עמדה לפני המלחמה, אבל עכשיו זו סיבה נוספת. 

אני הצעתי הצעת פשרה שאמנם לא משביעה רצון לדעתי, אבל בכל-זאת יותר טוב מאיפה שהיינו שחוץ מהעלאה שמשרד החינוך נותן ל- 46 מיליון, מ- 22 נדמה לי, לפי מה שזכור לי שהיה לפני כן, האוצר ייתן לנו תרומה נוספת של 10 מיליון שקלים, ככה שנגיע ל- 56 מיליון, שזה פי שניים וחצי ממה שהיה בשנה שעברה. אני חושב שבמצב הנוכחי של המדינה, ועם כל הקיצוצים, זה שיש פה הרחבה זה להראות רצון טוב מצד האוצר ולכן אני רוצה להציע להצבעה מיידית. היו לנו דיונים, כולם יודעים מה העמדות והחוקים והמשפטים של העניין. 

עכשיו הצבעה וזהו. מי מצביע בעד ההצעה שעכשיו הצעתי: תשלומי הורים, כפי בקשת המשרד, עם תוספת מ- 22 מיליון ל- 56 מיליון, עם תוספת של 10 מיליון שקל, כפי שהצעתי והצגתי את הדברים. מי מציע בעד? 

הצבעה

בעד ההצעה – 5

נגד ההצעה – 4

נמנע – 1

בעד: היו"ר מיכאל מלכיאור, מיכאל נודלמן, אפריים סנה, אביגדור יצחקי, אלחנן גלזר

נגד: זבולון אורלב, יוסף שגל, משה גפני, גדעון סער

נמנע: ג'מאל זחאלקה

היו"ר מיכאל מלכיאור:

תודה רבה. 

הישיבה ננעלה בשעה 11:35
